Psalam (Šarić) 113.
1Aleluja! Hvalite, sluge Gospodnje, hvalite ime Gospodnje! 

2Neka bude ime Gospodnje slavljeno od sada i dovijeka! 

3Od istoka sunčanoga do zapada neka se hvali ime Gospodnje! 

4Uzvišen je nad svima narodima Gospod; sjaj njegov sja iznad neba. 

5Tko je jednak Gospodu, Bogu našemu, koji stoluje u visini? 

6Koji milostivo gleda na nisko u nebu i na zemlji. 

7Koji iz praha podiže malenoga, iz smeća uzdiže siromaha, 

8I posađuje ga s knezovima, s knezovima naroda njegova. 

9On daje da nerotkinja stanuje u kući kao vesela mati djece. Aleluja! 

Psalmi (Šarić)